Nie, nie, nie a ešte raz nie. Najznámejšou a zároveň najväčšou fámou o gravidite psov je, že fena musí mať aspoň raz za život šteniatka. Na toto tvrdenie pritom neexistuje ani jeden jediný logický či vedecký argument. Práve naopak, gravidita a odchov šteniat so sebou nesie mnohé riziká. Ak teda nevlastníte fenku alebo psa s preukazom pôvodu a nemáte v pláne zakladať chov, dajte ich kastrovať vo vhodnom veku. Kastrácia je zároveň najlepšou prevenciou vzniku mnohých ochorení, napr. rakoviny mliečnych žliaz, maternice či vaječníkov, pyometry (hnisavý zápal maternice) u samíc a rakoviny semenníkov u samcov.\r